الشيشه (و اسمها كمان النارجيله الأرجيله أو النله) هيا اداه تدخين بتعتمد على تمرير دخان التبغ المشتعل بالفحم بالميه قبل استنشاقه. نبات التبغ هو نبات استورد من الامريكيتين بعد اكتشافها و نقل و انزرع فى كل العالم و هو من مكتشفات العالم الجديد نقله كريستوفر كولومبوس لاوربا و بعدها اتنقل لبقيه البلدان و انزرع و اتطورت زراعته, كان الهنود الحمر اول اللى استخدم التدخين للتبغ تاريخيا. الشيشه بتتألف من خمس أجزاء: الراس و هيا وعاء بيتحط فيه التبغ و الفحم المشتعل اللى بيحرق التبغ و بيتصنع فى العاده من الفخار ليه فتحتين اللى تحت صغيره و بتدخل فى الانبوب و اللى فوق واسعه مع فتحات صغيره بتسمح بدخول الهوا. الصحن و اللى بيكون تحت الراس بيلقط الرماد و بيتصنع فى العاده من معدن. جره المياه, هيا وعاءفيه ميه و بتتصنع فى العاده من زجاج مزخرف. الأنبوب اللى بيحمل الراس من ناحيه و بيغطس بالميه من ناحيه تانيه و ليه فتحه جانبيه بيتحط فيها خرطوم السخب و بيتصنع فى العاده من معدن. الخرطوم اللى بيدخل من طرف بالانبوب و الطرف التانى لسحب الدخان و استنشاقه. فيه انواع كتير منها: الناشف و هوا تبغ مجفف و لاستعماله بينقع ف الميه و بتيصفى و بيفضل رطب و اسمه فى لبنان و سوريا تنباك عجمى.